RAPORT DE SPECIALITATE
[bookmark: _Hlk115178434]la proiectul de hotărâre privind eliberarea din funcția de viceprimar a domnului Marin Iulian, la propunerea a unei treimi din numărul consilierilor locali în funcție
Subsemnatul, Traian HULEA, Secretarul general al Comunei Șoldanu, 
Văzând:
· Adresa înregistrată la Primăria Comunei Șoldanu cu nr. 5733 din 27.09.2022, prin care se înaintează, în vederea înregistrării, un proiect de hotărâre privind eliberarea din funcția de viceprimar a domnului Marin Iulian, la propunerea a unei treimi din numărul consilierilor locali în funcție, precum și un referat de aprobare al proiectului înaintat;
· Proiectul de hotărâre inițiat de un număr de cinci consilieri locali în funcție ai Consiliului Local al Comunei Șoldanu, înregistrat în registrul special pentru evidența proiectelor de hotărâre cu nr. 68 din 27.09.2022, privind  eliberarea din funcția de viceprimar a domnului Marin Iulian, la propunerea a unei treimi din numărul consilierilor locali în funcție;
· Referatul de aprobare înregistrat la Primăria Comunei Șoldanu cu nr. 5736 din 27.09.2022, elaborat de consilierii locali în funcție, Ion BUCUR, Iulian CERNEA, Vasilică STANCU-MARINCIU, Sandu-Vasile TĂNASE, Ghiorghe DOBRE, prin care se prezintă și motivează eliberarea din funcția de viceprimar a domnului Marin Iulian, la propunerea a unei treimi din numărul consilierilor locali în funcție; 
· Ordinul Prefectului Județului Călărași nr. 602 din 29.10.2020 privind constatarea îndeplinirii condițiilor legale de constituire a Consiliului Local al Comunei Șoldanu, Județul Călărași;
· Hotărârea Consiliului Local al Comunei Șoldanu nr. 53 din 16 noiembrie 2020 privind aprobarea alegerii Viceprimarului Comunei Șoldanu, Județul Călăraşi, pentru mandatul 2020 - 2024. 
Verificând conformitatea cu prevederile art. 152 alin. (5) și ale art. 239 alin. (1) lit. d)  din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare, pe care inițiatorii își  întemeiază hotărârea propusă.
Apreciind că responsabilitatea prezentării și temeinicia motivării, conținută de referatul de aprobare, revine inițiatorilor proiectului de hotărâre, conform prevederilor Legii nr. 24/2000 privind normele de tehnică legislativă pentru elaborarea actelor normative.
Față de elementele de drept și de fapt prezentate, în temeiul art. 136 alin. (1) și art. 239 alin. (1) lit. d) teza întâi din Ordonanța de urgență a Guvernului nr. 57/2019 privind Codul Administrativ, constat că proiectul de hotărâre propus pentru eliberarea din funcția de viceprimar a domnului Marin Iulian, la propunerea a unei treimi din numărul consilierilor locali în funcție nu contravine legii nici prin conținut, nici prin redactare, îndeplinind cerințele de legalitate și pe cale de consecință, apreciez că poate fi aprobat în forma inițiatorilor de către Consiliul Local al Comunei Șoldanu, cu respectarea cerinței procedurale stabilită de prevederile art. 239 alin. (2) teza a doua.

Secretarul general al Comunei Șoldanu,
Traian HULEA

